Kaugtöö ja distantsõpe võimaldavad linnast ära kolida paljudel, kes on ammu unistanud maal elamisest – see on kasvatanud nõudlust privaatsete looduskaunis kohas asuvate maakodude järele.
Kinnisvaraportaali Kinnisvara24.ee turundus- ja tootearendusjuhi Laura Tammeoru sõnul unistavad paljud inimesed maal elamisest, aga töökoha või laste kooli tõttu valitakse elukoht linnas. „Viirustest eemale hoida ja sotsiaalselt distantseeruda on maal palju lihtsam – privaatne maakodu võimaldab viibida kevadises looduses ilma teiste inimestega kokku puutumata. Lisaks on paljud pered nüüd avastanud, et tööd on võimalik ka distantsilt teha. Näeme Kinnisvara24 portaali statistikas, et huvi privaatsete maakodude vastu on kasvanud,“ selgitas Tammeorg.